**Helse**

Ide: alle disse Helseråd – hvad gør vi ved dem?

Melodi: Når bare man har det godt (Four Jacks – jazz´et udgave)

Tekst: Helle/ opdatering Hans og Christina / 16.12

Tid: 2:00

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meyer indleder:

*Efter at have samlet kuglen op*

*Damerne her i opgangen er nu også noget klodsede, næh da mor levede, da var hun fuld af elegance og savoir faire, Og hun fulgte altid rådene fra Damernes magasin og se nu bare denne artikel som jeg kan citere lidt fra … NÅ, de kommer jo der!*

*2 damer med skilte for produktet og et par store bøtter med deres produkt. Meyer bliver stående og ser på dem.*

1)

Hvis du har hentehår og store fødder,

så skal du bare spise gulerødder.

Og hvis din hals, den har så mange rynker,

at maden kildrer kraftigt, når du synker –

Så prøv med friske hvidløg og tomater –

det er naturens gode præparater.

Men er problemet bumser, fnat og deller,

er midlet ganske enkelt Kantareller.

**Omkvæd:**

men hvis nu det ikke dur

Så får du en ekstra kur

Medicoplatså er du godt på vej

hvis dankortet stadig dur

så tar du en ekstra tur

Medicoplat gør livet til en leg

2)

Hvem kender ikke det, at flække negle?

Så må man smøre med lidt slim fra snegle.

Og er potensen ikke helt i toppen,

så hjælper det, med æselmælk fra hoppen.

Men lider man af kruset hår og fregner,

så er det godt at bade, når det regner.

Det bedste man kan spise, hvis man snotter,

er spegesild med solbær og karotter.

**Omkvæd:**

men hvis nu det ikke dur

Så får du en ekstra kur

Medicoplatså er du godt på vej

hvis dankortet stadig dur

så tar du en ekstra tur

MedicoplaT gør livet til en leg

3)

Hvis lårene de kører mod hinanden

Så er du måske kommet lidt på spanden

En slankekur er ikke lige sagen

En travetur kan måske slanke bagen

Hvordan skal man dog tabe et par kilo

Når nu figuren minder om en silo

Man skal blot spise masser chokolade

Og husk nu intet mindre end en plade

**Omkvæd:**

men hvis nu det ikke dur

Så får du en ekstra kur

Medicoplatså er du godt på vej

hvis dankortet stadig dur

så tar du en ekstra tur

Medicoplat gør livet til en leg